L 45/1412
DA
Den Europæiske Unions Tidende
24.2.2022
KOMMISSIONEN PILOTPROJEKTER
KAPITEL PP 02 — EUROPÆISKE STRATEGISKE INVESTERINGER (fortsat) PP 02 21
(fortsat)
PP 02 21 03
(fortsat) Samtidig vil udbydere, navnlig europæiske SMV'er og nystartede virksomheder, der tilbyder miljøvenlige, avancerede teknologier eller innovative løsninger, opnå anerkendelse som betroede partnere i leveringen af moderne digitale løsninger for offentlige tjenester.
Projektet bør udvikles under anvendelse af de seneste tilgængelige standarder for tjenesternes design og i dialog med en bred vifte af interessenter, herunder offentlige organer og SMV'er fra hele Unionen.
Dette vil støtte moderniseringen af offentlige forvaltninger i hele Unionen ved at styrke indsatsen for at opnå Europas grønne omstilling gennem en mere effektiv indførelse af innovative løsninger.
Det er også et vigtigt redskab til at inddrage EU-borgere.
Dette initiativ sigter endvidere mod at støtte Kommissionens mål om at stimulere en digital omstilling til gavn for alle, herunder borgere og virksomheder.
Hvis projektet gennemføres fuldt ud, vil det bidrage positivt til at nå følgende EU-mål: a) en digital strategi, b) en ny strategi for SMV'er, c) en industristrategi og d) den europæiske grønne pagt.
Dette initiativ er også et vigtigt input til den nye handlingsplan for e-forvaltning, for hvilken det forberedende arbejde allerede er i gang, og som reaktion på de stigende digitale behov.
Den innovative GovTech-platform og -løsninger, der leveres af omkostningseffektive og miljøvenlige virksomheder, vil yderligere bidrage til Unionens økonomiske genopretning, som er af afgørende betydning i den virkelighed, der gælder efter covid-19.
Pilotprojektet vil nå sine mål ved at kombinere top-down-aktiviteter, bottom-up-aktiviteter og direkte forskning i borgernes synspunkter.
Top-down-aktiviteter:
Denne foranstaltning har til formål at samarbejde med offentlige forvaltninger i en fremsynsanalyse for at fremme tilpasningen af deres strategier og køreplaner for gennemførelsen af digitale løsninger.
Ved at gøre dette vil projektet støtte strømliningen af offentlige tjenester og bidrage til en bæredygtig overgang i Europa.
En strategi med opbygning af scenarier kombineret med udveksling af succeshistorier vil blive brugt til at afdække dynamikken i et økosystem i rivende udvikling.
Den bør også identificere, hvor de offentlige forvaltningers anvendelse og fælles tilvejebringelse af digitale løsninger kan skabe nye muligheder for SMV'er og nystartede virksomheder.
Denne analyse vil støtte bestræbelserne på at bruge digitale løsninger i den offentlige forvaltning til at nå Unionens strategiske mål, herunder bekæmpelse af klimaændringer og fremme af den digitale omstilling.
Bottom up-aktiviteter:
Denne foranstaltning har til formål at samarbejde med det hurtigt voksende GovTech-økosystem med henblik på at høste idéer, der hjælper de offentlige forvaltninger med at indføre digitale løsninger.
Det vil støtte udviklingen eller anvendelsen af en fælles platform til at samle udfordringer og give andre offentlige myndigheder mulighed for at bidrage eller indgå som en del af et konsortium, der står over for særlige udfordringer, samt opnå løsninger fra leverandører.
I pilotfasen koncentreres indsatsen om idéer til støtte for et eller flere af Unionens mål som nævnt i de strategiske dokumenter, som Kommissionen fremlagde i 2020.
For eksempel: Digital Innovation Challenge, der blev lanceret af pilotprojektet »genanvendelse af digitale standarder for at støtte SMV-sektoren«, og som blev godkendt under 2019-budgettet, kan bruges som inspirationskilde, da dette format har vist sig at være en succes ved at inddrage en bred vifte af aktører og crowdsource innovative idéer (*).